Azok kedvéért, akiknek rövid távú memóriazavaruk van:
Devit nulla, jól hallottátok, nulla egyetemre vették fel.
Beütött a szar, és elárasztotta a szobát.
Miért sikítottál? Bejött egy oposszum?
Várjunk csak!
- Megvannak a felvételieredmények? - Aha.
Oké, ne csigázz!
Hogy mondhatná el, hogy nem vették fel sehova,
hogy tönkretette a saját jövőjét,
és hogy az anyja egyetlen gyermeke egy totális csődtömeg?
Áruld már el, hova vettek fel!
Mindenhova.
A válasz az, hogy sehogy.
Szentséges ég!
Ez hihetetlen!
ÉN MÉG SOSEM… …VOLTAM BÁLBAN
Akshara, Devi Vishwakumar vagyok.
Nem tudom, látta-e, de véletlenül a várólistára kerültem.
Lehet, ez egy vicc.
Ebben az esetben nagyon vicces, és nem tartom kegyetlennek.
Kérem, hívjon fel!
Devi úgy szédült, mint egy félresikerült szervalabda,
ami össze-vissza forog.
Devi Mázliswakumar, te pimasz kis zseni!
- Gratulálok! - Mi van?
Az összes elit suliba felvettek? Anyukád mesélte az enyémnek. Csúcs!
Ó jaj, elterjedt a hazugság.
De az igazság meg túl fájdalmas volt.
Nézzetek ránk! Eleanor pillanatokon belül hollywoodi sztár lesz,
mi meg szobatársak leszünk.
- Még a Princetonra akarsz menni, ugye? - Igen. A Princetonra szeretnék járni.
Mindhármunkból az lett, akik elsőben lenni akartunk.
Ma este pedig ezt megünnepelhetjük a végzős bálon.
Tökéletes, nem?
Tényleg, a bál.
Devi egész gimi alatt ezt az estét várta.
De Devire jellemzően túl nagy kalamajkába keveredett ahhoz, hogy élvezze.
Igen, tökéletes.
Most rohanok, és beszélek Ms. Warnerrel. De este buli!
Én is lépek. Meg kell javítanom Gépet
az Országos Középiskolai Techkiállítás előtt.
Letöltött egy CrossFit-videót,
és most hangosan megtippeli az emberek BMI-jét.
Rám is sok izgalmas teendő vár,
úgyhogy megyek elintézni őket.
Este találkozunk!
Jó napot! Beszélni szeretne velem?
Én sosem szeretnék beszélni senkivel. De muszáj veled beszélnem.
Mostanában sokat lógsz,
és nem készíted el a házi feladataidat.
Mi van veled?
Gondoltam, mivel már felvettek,
levehetem az új Jordanomat a gázpedálról.
Akkor én most hátsón billentelek a rongyos Skechersemmel,
mert ha így folytatod, meg fogsz bukni,
és a Columbia visszavonja a felvételed.
- De Trent szerint ez csak mese. - Trent Harrison?
Aki megbukott, és a tűzjelzőre akasztja a hátizsákját?
Őrá hallgatsz iskolai kérdésekben?
Úristen!
Úristen, rengeteg feladatom van.
Szia! Mit keresel itt?
Csak találkoztam a barátnőimmel.
Jól vagy?
Szomorúnak tűnsz.
És nem úgy, mint amikor a parancsszóra sírást gyakorlod.
Nemrég találkoztam anyával.
Hű, találkoztál anyukáddal?
Adtál neki egy finom nyaklevest?
Már nem vagyok mérges.
Csak sajnálom őt.
Egy olyan karrierért áldozta fel az életét, amilyen sosem lesz neki.
Aggódom, hogy velem is ugyanez lesz.
Te most szívatsz? Veled biztos, nem ez lesz!
Te vagy a legtehetségesebb lapos e világon.
Tudod, hány igen tehetséges, munkanélküli színész van Los Angelesben?
És mindenki abban reménykedik, hogy egy rendező kiválasztja őt.
Akkor legyél te a rendező!
Ez, mondjuk, nem is rossz ötlet.
Megtanulhatnék rendezni,
és játszhatnék a saját projektjeimben.
Mint Greta Gerwig vagy a problémás férfi rendezők.
Én úgy értettem, hogy leüthetnél egy rendezőt,
beöltözhetnél neki, és adhatnál magadnak szerepet.
De a te ötleted is jó.
El-Bell, most mennem kell órára.
Nem akarok harmadszor is végzős lenni. De nem aggódom miattad.
Tartom, amit korábban mondtam.
Hullócsillag vagy.
Ms. Warner, van olyan egyetem,
ahova még most jelentkezhetnék, és tekintélyes is?
Ó, ne! Ezek szerint nem volt tartalékiskolád?
Miért hagyta ezt? Beszélhetett volna a fejemmel.
Hidd el, én próbáltam!
Sajnálom. Legalább várólistán vagy valahol?
Csak a Princetonon. Akkora hülye vagyok!
Miért hittem, hogy felvesznek azokba az iskolákba?
Mert fel kellett volna venniük. Kiváló diák vagy.
De több 10 000 kiváló diák jelentkezik azokba az iskolákba.
Mihez kezdjek most?
Még mindig ott van a várólista.
Akár bekerülhetsz.
De mi van, ha nem kerülök be?
Akkor jövő ősszel újra jelentkezel. Ez még nem a világvége.
De az, Ms. Warner.
Tényleg az.
ORSZÁGOS KÖZÉPISKOLAI TECHKIÁLLÍTÁS
Lecsekkoltuk a többieket, és egyik sem ér fel hozzátok.
Tényleg? Atyaég!
Az ott dr. Leela Tye? Ő az egyik zsűritag?
Az ki?
A Howard robotikaprogramjának vezetője, egy zseni. Úristen, ide jön!
- Szia, én… - Maga dr. Tye.
Tudom. Fabiola Torres vagyok, és ő itt a robotom, Gép Brosnan.
Jó neve van. Mesélj róla!
Érzékeli a szén-monoxidot, elbírja a testsúlya tízszeresét,
és remek párkapcsolati tanácsokat ad.
A párkapcsolat olyan, mint az impró, nem való mindenkinek.
Aranyos.
Nem nevettél. Ezt megjegyeztem.
Ő most rám reagált?
Gimnazistaként létrehoztál egy működő mesterséges intelligenciát?
Nem nevezném mesterségesnek. Gépnek ez a valódi énje.
Ez igazán lenyűgöző.
Még a saját készítésű, övtáskás töltőállomásomnál is jobban?
- Igen. - Rendben. Köszönöm.
Tudod már, hogy hova mész egyetemre? A Howardnak kiváló mérnöki kara van.
Tudom, ezért is jelentkeztem oda.
Biztosan kapkodnak érted az iskolák,
de azért is ott vagyok, mert a robotikát egy befogadóbb területté szeretnék tenni.
Úristen!
Én is erre törekszem az iskolai csapatomnál.
Amikor a csapat vezetője lettem, ilyen övtáskás srácokból állt,
de sokat fejlődtünk azóta,
és már jobb illat van a laborban is.
Ebben nem kételkedem.
Nem akarok túl rámenős lenni,
de ha még gondolkozol, van nálam egy hely.
Szívesen mentorálok új tehetségeket, szerintem neked való hely lenne.
Tényleg? Nekem?
Igen, neked.
Most megnézem a többieket is, de remélem, ősszel találkozunk.
Talán igen, talán nem.
Sokan érdeklődnek Fab és Gép iránt.
Elnézést! Lentebb kell vennem a magabiztosság szintjét.
Hívjátok a tűzoltókat,
mert valakiben kigyulladt az egyetemes szikra!
Devi ezután mélyebb ponton volt, mint Trent copfja.
Masszívan tönkretette a saját jövőjét,
és be kellett vallania az igazat az anyjának. Mi lehetne ennél is rosszabb?
Gratulálunk Devi Vishwakumarnak!
Épp most hallottam, hogy minden elit egyetemre felvették.
Öltözz ki hétfőn, mert felhívom az összes híradót!
Jól van, ez például az volt.
Hé, D, ez nagyon állat!
David?
Jól vagy?
Szia!
Aha.
Én is hánynék, ha ekkora győzelmet aratnék.
Gratulálok! Ez őrület!
Igen, az őrület a jó szó rá.
Mit csinálsz?
Belebetegedtem a végzős évbe, és leálltam a tanulással,
úgyhogy büntetésbe kerültem.
Nem mehetek a bálba, és be kell pótolnom mindent,
hogy a Columbia ne vonja vissza a felvételemet.
Mi van? Hogy tudtad ilyen felelőtlenül eldobni magadtól a lehetőséget?
Tudod, hányan ölnének érte?
Jesszus, sajnálom. Azon vagyok, hogy helyrehozzam. Meg fogsz ütni?
Nem.
Segítsek?
Tényleg?
Inkább matekozol, és nem a rajondóiddal ünnepelsz?
Ne kérdezősködj! Csak fogadd el a segítséget!
A nap hátralévő részében Devi Ben házi feladatát írta.
Most otthon volt,
és élete legvarázslatosabb estéjére készült.
Vagy mégsem.
- Halló! - Szia, Devi!
Akshara vagyok a Princetonról.
Elnézést, hogy csak most hívlak. Sok hívást kellett ma elintéznem.
Oké. Mi újság a várólistával?
Imádkozzak, hogy bekerüljek,
vagy van egy bankszámlaszám, amit megadna?
Sajnos csak annyit tehetsz, hogy írsz még egy fogalmazást.
Ennyi? Még egy fogalmazás?
Mi mást mondhatnék még?
Szerintem lenne még mit.
Az első fogalmazásod
nagyon jól meg volt írva, nagyon tudományos volt.
Többször is használtad a dichotómia szót.
- De nem igazán mutatta meg, ki vagy. - De tudja, ki vagyok.
Minden héten felhívom.
Csak maga tudja, hogy van egy műfogam.
Ez mind igaz, de tudni szeretném, miért vagy az, aki.
Ha elfogadsz egy tanácsot a fogalmazáshoz,
áss mélyebbre!
És ha megteszem, mik az esélyeim?
Nem akarlak áltatni.
Nem sok mindenkit veszünk fel a várólistáról.
De a nullánál több esélyed van. Egy próbát megér.
Tudom, hogy bármi történjék is, bárhova is mész,
fényes jövő vár rád.
Aha.
Persze.
Viszhall!
Hű, kanna, gyönyörű vagy!
Kösz.
Anya, el kell mondanom valamit.
Én is szeretnék beszélni veled.
Tudod,
ahogy azon gondolkoztam, hogy milyen elképesztő eredményt értél el,
és most itt vagy a különleges estéden,
eszembe jutott, amikor apád megkért, hogy költözzünk ide.
Tudod, először
nagyon nem akartam. Nagyon összevesztünk miatta.
De most, ha rád nézek,
olyan gyönyörű vagy,
és olyan ügyes vagy,
és úgy érzem, ez megért minden nehézséget.
Ennyi.
Devi már a beszélgetés előtt is eléggé a mélyponton volt,
de most valahol a Föld magja körül lehetett.
Oké, siess!
Várnak a barátaid és egy vacak limuzin.
Üdvözöllek titeket! Örülök, hogy a sofőrötök lehetek.
A nevem Stoo, a szokásos módon írva: S-T-O-O.
Dőljetek hátra, és fogyasszatok a tegnapi utasok után maradt italokból!
Az vodka? Ez az!
El tudjátok ezt hinni? A lányok a végzős bálba készülnek!
És nem bánják, hogy egymás párjaiként mennek.
Ez igazán érett dolog, amit ők is észrevennének,
ha nem a saját, titkos démonaikkal küzdenének épp.
Devi!
Mivel egy mérföldkőhöz közelítünk, épp egy másikon gondolkozom.
Mennyire fontos neked, hogy mi szobatársak legyünk?
Tessék?
Igen, nagyon fontos.
Nekem is!
Én is várom, ezért jó, hogy így lesz. Kérhetek én is a vodkából?
Hű, csajok, vodka tisztán?
Mulassunk!
Sofőr! Menjünk a festői úton!
Rendben! Vigyük fel a kislányt a hegyekbe!
Devi, gyere ide!
A gimi legszentebb estéjén
szeretném elmondani, hogy büszke vagyok rátok.
Te megnyerted a kiállítást, téged mindenhova felvettek. A jövőtökre!
Ami pokolian fényes!
Jézusom!
Itt Stoo beszél, a limuzin sofőrje.
Mindenki életben van?
Úristen Devi, megsérültél?
Nem vettek fel egyetemre.
Micsoda?
Sehova sem vettek fel.
Minden oké?
Pár napig ne aludjatok, ha esetleg agyvérzésetek lenne!
Köszönjük a tippet.
Mi lesz a defekttel? Van pótkerék?
Az az igazság, hogy ez volt a pótkerék.
Ma reggel is csúnya balesetem volt.
Itt fent nincs térerő.
Úgy tűnik, egyikünknek le kell mennie a szervizbe új kerékért.
Jó, majd én lemegyek. Csak mondom, hogy ez is alkalmi ruha ám.
Csak mondom.
Jézusom!
Szeretnél beszélni róla?
Idehozzuk a vodkát?
Máris!
Pax, köszönjük, hogy besegítesz. És hogy bebizonyítod,
hogy nem csak azok felügyelőtanárok, akiket nem hívtak meg a saját báljukra.
Nincs mit.
Sajnos az egyetlen betöltetlen hely a mosdó felügyelete volt.
Mi? Ne már!
Sajnálom. Csak figyelj, hogy senki se igyon vagy cigizzen ott!
Én nem tehetem, mert barátjukként tekintenek rám a diákok.
De nézd csak! Nem leszel egyedül.
Paxton gyönyörű életében először volt az,
aki lassítva nézte végig valaki másnak a bevonulását.
És istenem, micsoda bevonulás volt!
Szia!
Jól nézel ki.
Köszönöm. Te is.
Hivatalosan is ismét a ranglétra alján vagyunk.
A magad nevében beszélj! Én sosem voltam…
Hát jó.
Úgy sajnálom, srácok! Nem akartam, hogy elterjedjen a hazugság.
Csak nem akartam elmondani anyának az igazat.
Semmi baj. Megértjük.
Szólnom kell az igazgatónőnek, mielőtt beküld a The Today Show-ba.
Istenem, miért csinálok mindig ilyen őrültségeket?
Én ezt szeretem benned. Érdekesebbé teszi a dolgokat.
Ja, persze.
Nagyon sajnálom, hogy nem leszünk szobatársak.
Igazából én azt akartam elmondani neked, hogy nem akarok a Princetonra menni.
- Mi? - A Howardra szeretnék menni.
- Ez szuper! - Tényleg?
Igen.
Nagyon örülök neki.
Mi lesz most, Devi?
Írnom kellene egy fogalmazást, hogy bekerüljek a várólistáról,
de a felvételi biztos azt mondta, elég kicsi esélyem van rá.
De legalább ti ketten szárnyaltok.
Na persze. Én nem szárnyalok.
Még egyetlen szöveges szerepem sem volt.
De nem baj, mert elkezdek rendezőnek tanulni.
Trent adta az ötletet.
Várj! Beszéltek Trenttel?
Nem nagy ügy.
El, tök nyilvánvaló!
Szereted Trentet.
Mondd el neki!
Hölgyeim, végre leértem a hegyről.
Csak kétszer estem el.
De el kell vontatni a limuzint, és ezzel a furgonnal megyünk a bálba.
Hazavinne minket inkább?
Én valaki máshoz szeretnék menni.
Már ideje volt!
Ezt a mogyorós parfét már két
Eleanorral ezelőtt kértem?
Szia!
Sajnos nem hoztam neked mogyorós parfét.
Igazából azért jöttem…
Jól vagy? Mintha kisegeret láttál volna.
- Úgy érted kísértetet? - Nem.
Oké.
Azért jöttem,
mert az élet bizonytalan, nem igaz?
Úgy értem, hogy ma baleseteztünk a limuzinnal,
aztán kiderült, hogy Devit, aki a legokosabb,
sehova sem vették fel.
Mi van?
Szia!
Elfelejtettem szólni, hogy vendégem van. Eleanor, bemutatom Bent.
Hogy értetted ezt? Mindenhova felvették.
Igazából az ellenkezője történt.
Jól van?
Hé, Ben, olvass az ajtóban lévő jelekből!
A sellőnek öltözött Eleanor valami jó hírt próbál felvezetni.
Persze. Bocs.
Oké, elment. Folytasd a felvezetést!
Szóval hiába sok a bizonytalanság,
egy dologban biztos vagyok.
Veled akarok lenni.
Ez az! Ebben reménykedtem.
És romantikus értelemben, ugye? Nem úgy, hogy egy csapatban akarsz játszani?
Romantikus értelemben.
Oké, Shrimp,
nem kell az az összegöngyölt pulcsi a mosdóba.
- Nem tudja, hogyan szarok. - Shrimp!
Köszönöm.
Ezúttal mit kaptunk?
- Tuttifruttis snapsz. - Hű!
- Ez új. - Jól van.
Pontosan ezért lettem tanár.
Aha.
Minden egyes WC-öblítéssel a jövőt formáljuk.
De tényleg kíváncsi vagyok. Miért akartál tanár lenni?
Középiskolás koromban
a szüleim elég csúnya váláson mentek keresztül,
amitől leromlottak a jegyeim.
De volt egy tanár, aki sokat segített nekem.
Elcsépeltnek tűnhet,
de szeretnék ilyen hatással lenni valakire.
Ez nem elcsépelt.
Szerintem ez tök jó.
Úgy tudom, veled ez már megtörtént.
Hallottam az erices úszós sztorit.
Ugyan már! Alig tettem valamit.
Csak fújtam a sípot, és a víz felett tartottam.
Ha ez számít, szerintem tényleg jó lennél ebben.
Tényleg jó érzés volt segíteni neki.
Szívesen csinálnám rendes munkaként.
De más miatt is szeretem ezt a melót.
Igazán?
Aha.
Lenne kedved majd találkozni velem? Olyan helyen, ami távolabb van a mosdótól.
Persze.
Jól hangzik.
Kellene egy kis segítség.
Brody épp elszívta… a békepipát,
és beszorult az ablakba.
Oké.
Menjünk!
Ben?
Jézusom. Itt jött be Paxton is?
Ez elég veszélyes.
Csak egy borotvaéles rácsba lehet kapaszkodni.
Neki nem okozott gondot.
- Szuper. - Mit keresel itt?
Hallottam, mi történt a felvételiddel.
Szánalmas, mi?
Nem, nem szánalmas.
De az.
Az, hogy vagy nem vettek fel, vagy várólistára tettek,
a szánalmas definíciója, tehát…
Várólistán vagy valahol?
Igen, a Princetonon.
- Akkor még van esélyed! - Nem, nincs.
Írnom kellene egy fogalmazást. De nem fogok.
Mi van? Megőrültél?
Nem, nem vesztegetem az időmet, végeztem.
Majd ősszel újra jelentkezem.
Devi, sok mindent lehet rád mondani.
Őrült vagy, hazudozó, sokat izzadsz, vakmerő sofőr vagy…
- Hé, ez nagyon bántó! - De te nem adod fel.
Nem számít, mert úgysincs esélyem bekerülni.
Nézd, ha valaki, én tudom, mennyire be akartál kerülni,
és mennyit dolgoztál érte.
Ha ez velem történt volna meg, kérném, hogy tegyenek mesterséges kómába.
Az most jó lenne.
Ha nem próbálsz meg mindent, sajnálni fogod.
Hé, Ben!
Igen?
Ne haragudj, hogy gonosznak neveztelek a múltkor!
Igazából
nagyon rendes vagy, hogy megpróbálsz felvidítani.
Sikerült?
Nem igazán.
De megírom a fogalmazást.
Igazából nem az zavart, hogy gonosznak neveztél.
Inkább az jár folyton a fejemben,
hogy én mondtam, hogy nem jöhetünk össze.
Talán tévedtem, David.
Mit képzeltél?
Anya, ne értsd félre! Nem történt semmi. Látod? Fel vagyunk öltözve.
Mi van?
Ó, Ben. Azt hittem, az egyik babád az. De most, hogy látlak, kifelé!
Ms. Warner hívott.
Nem vettek fel sehova, és még hazudtál is nekem?
Oké, tudom… Csak… Nem tudtam…
Mit? Hagytam, hogy magad intézd a felvételit,
mert valamiért azt hittem, észszerűen döntesz.
Miért csak elit egyetemekre jelentkeztél? Hogy lehettél ilyen hülye?
Nem úgy értettem. Csak…
De igen.
És igazad van.
Az vagyok.
Nagyon sajnálom, hogy a semmiért költöztél el Indiából.
- Devi… - Magamra hagynál, kérlek?
Oké.
Hamarosan elballagsz a suliból. Ez izgalmas.
- Az? - Nekem igen.
Nem hallok többet a zenekaros, fura hatalmi játszmákról.
Azt hittem, élvezte, amikor elmeséltem, milyen undokok a fafúvósok.
Tényleg élveztem.
Mi a baj? Miért vagy ilyen levert?
Nem is tudom.
Mert egy hatalmas csődtömeg vagyok.
Miről beszélsz? Nem vagy csődtömeg.
Hogy ne lennék?
Mi a mérce? A lúzerek és a szemetesek?
Amikor megismertelek, zárkózott és mérges voltál.
Nem akartad felszínre hozni az érzelmeidet,
a fájdalmadat, a traumádat.
Csak törni-zúzni akartál.
Még a kerámiáimat is elpakoltam, mielőtt jöttél.
- Sajnálom. - De nézz most magadra!
Nézd, milyen messzire jutottál!
Szembenéztél a traumáddal, és kilábaltál belőle.
És elnézést, hogy kicsit elérzékenyültem,
de volt, amikor nagyon aggódtam érted, kisasszony.
Nézz magadra!
Olyan büszke vagyok rád!
Túlélted, kislány.
Túlélő vagy.
- Ezt komolyan gondolja? - Ez a kis hülyeség az egyetemmel?
Ez csak egy aprócska akadály,
ha összevetjük minden mással, amit elértél. Bármire képes vagy.
Köszönöm, dr. Ryan.
Köszönöm, hogy segít nekem.
Elnézést a váza miatt.
Semmi baj.
Az úgyis kicsit csúnya volt.
Arizona Állami Egyetem, felvételi osztály. Kit kapcsolhatok?
Paxton Hall-Yoshida vagyok,
év elején kezdtem, de aztán félbehagytam az egyetemet.
Most szeretnék visszamenni,
és a tanárképzőre átiratkozni.
Uram, nem kell elmesélnie az életét.
Elnézést.
Kapcsolom az alapképzések felvételi osztályát.
Rendben.
És üdvözlöm újra az egyetemen!
Köszönöm.
MOTIVÁCIÓS LEVÉL A PRINCETON EGYETEM SZÁMÁRA
Miután Devi beszélt dr. Ryannel, pontosan tudta, miről kell írnia.
Régen valaki azt mondta, hogy az apámról írjam az egyetemi motivációs levelemet.
Én nem szerettem volna,
mert hatásvadásznak és helytelennek éreztem.
Viszont ahhoz, hogy engem megismerjenek,
őt is ismerni kell.
Először is fontos tudni, hogy apám elsős gimnazista koromban meghalt.
Én is ott voltam, egy zenekari koncert közben történt.
Tizenöt éves voltam, és végignéztem azt, hogy a számomra legfontosabb ember
a szemem láttára tűnik el.
De nem a haláláról szeretnék írni.
Az élete tett azzá, aki vagyok.
Végtelen vidámsággal és optimizmussal tekintett a világra.
Együtt találtuk ki, hogy a Princetonra fogok jelentkezni.
Azért ragaszkodtam olyan erősen a Princetonhoz,
mert ezzel hozzá ragaszkodtam.
Két folyó közötti terület.
De ha nem vesznek fel, nem baj, mert nem fogom elveszíteni őt.
Örökre velem van.
Ha mégis találnak számomra egy helyet, ígérem, nagy becsben fogom tartani,
mert azzal nem csak az én álmom válik valóra.
A feliratot fordította: Sleisz Judit